

Broj: 02-1- - /23

Datum, 30.05.2023. godine

Na osnovu člana 69. stav (1) Zakona o visokom obrazovanju ("Sl. novine Kantona Sarajevo", broj: 36/2022), člana 104. stav (2) i 111. stav (1) i (4) Statuta Univerziteta u Sarajevu (broj: 01-1093-3-1/18 od 28.11.2018. godine), Vijeće Fakulteta političkih nauka Univerziteta u Sarajevu na sjednici održanoj 30.05.2023. godine *donosi*

**ODLUKU**

**O imenovanju članova Komisije za provođenje postupka za izbor dekana**

**Član 1.**

U Komisiju za **provođenje postupka za izbor dekana** imenuju se sljedeći članovi:

1. prof.dr. Dino Abazović- predsjednik;
2. prof.dr. Nermina Mujagić-član;
3. doc.dr. Nina Babić -član;
4. prof.dr. Lejla Turčilo-član;
5. prof.dr. Haris Cerić-član;

Umihana Mahmić, sekretar Komisije

**Član 2.**

Komisija iz člana 1. preuzet će kompletnu konkursnu dokumentaciju, a koju će joj dostaviti stručna Služba Fakulteta.

**Član 3.**

Komisija iz člana 1. ove Odluke, obavezna je u roku od sedam dana od dana isteka roka za prijavljivanje kandidata izvjestiti Vijeće o prijavljenim kandidatima, odnosno o kandidatima koji ispunjavaju utvrđene uvjete.

**Član 4.**

Komisija iz člana 1. ove Odluke obavezna je ispuniti sve svoje obaveze prema ovoj Odluci, a u skladu sa Zakonom i Statutom. Zainteresirani kandidati za dekana ne mogu biti birani za člana Komisije.

**Član 5.**

Odluka stupa na snagu danom donošenja.

**Obrazloženje:** Predloženi članova Komisije za provođenje postupka za izbor dekana su prof.dr. Dino Abazović- predsjednik, prof.dr. Nermina Mujagić-član, doc.dr. Nina Babić -član, prof.dr. Lejla Turčilo-član, prof.dr. Haris Cerić-član. Pismena saglasnost svih članova Komisije pribavljena je prije održavanja sjednice Vijeća Fakulteta. Članovi Komisije, obavezni su pridržavati se rokova, propisanih Zakonom i Statutom. (Neizvršenje obaveza od strane članova Komisije bez postojanja opravdanih razloga smatra se neizvršenjem njihovih redovnih radnih obaveza. Dekan je obavezan provesti postupak utvrđivanja odgovornosti i izreći odgovarajuću mjeru članovima Komisije koji svoje obaveze ne izvrše). Shodno svemu, a u skladu sa članom 69. stav (1) Zakona o visokom obrazovanju ("Sl. novine Kantona Sarajevo", broj: 36/2022), članom 104. stav (2) i 111. stav (1) i (4) Statuta Univerziteta u Sarajevu, odlučeno je kao u gore navedenom.

**Pouka o pravnom lijeku:** U skladu sa članom 95. Jedinstvenog Pravilnika o radu Univerziteta u Sarajevu, protiv ove Odluke moguća je uputiti prigovor Upravnom odboru UNSA u roku od 30 dana od dana dostavljanja iste ili od dana saznanja za povredu.

**Dostaviti:** - Članovima Komisije;

 - Materijal za Vijeće;

 - a/a  **DEKAN**

Akt obradila: Umihana Mahmić **\_\_\_\_\_\_\_\_\_\_\_\_\_\_\_\_\_**

Akt kontrolisao i odobrio: prof.dr. Elvis Fejzić **Prof.dr. Sead Turčalo**

Sekretar organizacione jedinice Univerzitet u Sarajevu- Fakultet političkih nauka, Umihana Mahmić mr.iur., potvrđuje, da je  Odluka u skladu sa zakonskim i podzakonskim propisima koji su na snazi, te da je Vijeće Fakulteta Univerziteta u Sarajevu- Fakulteta političkih nauka nadležno za donošenje iste shodno članu 69. Zakona o visokom obrazovanju („Službene novine Kantona Sarajevo“, broj 36/22).